Euphorbia myrsinites, spec. nov.

50. Euphorbia umbella suboctifida: bifida, involucellis subovatis, foliis spathulatis patentibus carnosis mucronatis margine scabris. Diss. euph.52.

Euphorbia inermis, foliis superioribus reflexis latioribus lanceolatis, umbella universali trifida, partialibus bifidis. Hort. cliff. 199. Hort. ups. 141.

Euphorbia inermis, foliis ligulatis spinula terminatis, ad umbellam duodenis, bracteis trigonis spinula terminatis. Sauv. monsp.51.

Tithymalus myrsinites latifolius. Bauh. pin. 296.

Tithymalus myrsinites legittimus. Clus. hist. 2. p. 189.

Habitat in Calabria, Monspelii. ♃

Caules multi, pedales, deflexi, virides, inferne a casu foliorum cicatrisati. Folia alterna, spathulata, coriacea, concava, glauco-viridia, patentia, mucronata, margine subscabra, superiora reflexa. Umbella 7-9 fida, radiis semel bifidis. Involucrum universale foliolis 7-9, ovatis, tenuioribus, acutis; Involucella diphylla, subcordata, latiora, concava, acuta, margine subscabra. Flores intra involucella primaria & secundaria masculi, reliqui hermaphroditi. Calyces ore serrati. Petala 4, flava, bicornia apicibus teretibus nitentia. Capsulae glabrae.