Allium ramosum, spec. nov.

8. Allium caule subplanifolio umbellifero, staminibus subulatis longioribus; umbella globosa, foliis linearibus subconvexis.

Allium scapo nudo tereti farcto, foliis semicylindricis, staminibus corolla longioribus. Gmel. sib.1. p.52. t.9. f.1.

Habitat in Sibiria. G. Demidoff.

Caulis ferme bipedalis, teres. Folia alterna, planiuscula, canaliculata, subtus convexa, margine obtusa. Umbella globosa. Petala ovata, purpurascentia carina saturatiore. Filamenta purpurea, corolla parum longiora. Antherae violaceae. Germen subrotundum: maculis 3, viridibus & medio caule ex ala folio opposita. Ramus nudus, longitudine caulis.