Ammannia baccifera, spec. nov.

3. Ammannia foliis subpetiolatis, capsulis calyce majoribus coloratis.

Anonymos, linariae folio, orientalis, gallii lutei flore, herba capsularis verticilata. Pluk. alm. 33. t.136. f.2.? at non ramosa.

Habitat in China. Osbeck. ☉

Planta tenera, digiti longitudine, erecta, absque ramis; caule rufescente, tereti. Folia opposita, lanceolata, subpetiolata, integerrima. Flores verticillati, ad axillas foliorum plurimi, propriis pedunculis insidentes, minimi. Capsula globosa, rubra, calyce major.