Potentilla multifida, spec. nov.

4. Potentilla foliis bipinnatis: segmentis integerrimis distantibus subtus tomentosis, caule decumbente.

Pentaphylloides supinum minus, folio glabro, non serrato. Amm. ruth. 116.

Pentaphylloides repens, foliis pinnatis. Bauh. cent. 1. p.30. t.49. f.1.

β. Pentaphylloides supina minor, foliis alatis hirsutis varie dissectis. Amm. ruth. 117.

Habitat in Sibiria, Tataria, Cappadocia. ♃

Habitus multa indicat affinia cum P. argentea. Folia ex septem foliolis, segmentis linearibus s. lanceolatis, quinis s. summum septenis, alternis, at in impari oppositis, a se invicem hiantibus sive apice remotis, subtus tomentosis.