Anemone virginiana, spec. nov.

11. Anemone pedunculis alternis longissimis, fructibus cylindricis, seminibus hirsutis muticis.

Anemone caule ramoso, petalis lanceolatis. Roy. lugdb. 488. Gron. virg. 165.

Anemone virginiana tertiae similis, flore parvo. Herm. lugdb. 645. parad. 18. t.18.

Habitat in Virginia. ♃

Caulis nudus, terminatus Foliis ternis, ternatis: medio trilobo, acuto, serrato, lateralibus bipartitis, lobato-serratis. Pedunculus exit e centro petiolorum, longus, nudus. Flos parvus petalis ovatis, viridibus, instar calycis cujusdam. Pistillorum capitulum elongatum, cylindricum, resolvitur in Semina hirsuta. Juxta pedunculi basin exit caulis ulterius, terminatus pedunculo florifero & foliis duobus oppositis & sic ulterius.