Plantago loeflingii, spec. nov.

13. Plantago foliis linearibus subdentatis, scapo tereti, spica ovata: bracteis carinatis membranaceis. Loefl.

Habitat in Hispaniae collibus agrorumque marginibus. ☉

Differt a P. Coronopo quod sit minor & praecocior; spica ovata, ejus vero longa. Floribus rarius imbricatis: bracteis glabris navicularibus; ejus vero subulatis angustissimis pubescentibus. Staminibus brevioribus. Calycis foliolis acutioribus; colore corollae magis fusco. Foliis linearibus, nec lanceolatis, parce dentatis. Scapus pilosus est. Loefl.