Rubus occidentalis, spec. nov.

2. Rubus foliis quinato-pinnatis ternatisque, caule aculeato, petiolis teretibus.

Rubus foliis longioribus subtus molli lanugine obductis & incanis, flore & fructu minoribus. Sloan. jam. 173. hist. 2. p.109. t.213. f.1. Raj. dendr.76.

Rubus idaeus, fructu nigro, virginianus. Dill. elth. 327. t.287. f.319.

Habitat in Canada. Kalm.

Caulis teres, laevis; aculeis recurvis. Petioli teretes aculeis recurvis. Folia ternata, intermedio pedicellato, ovata, inciso-serrata, subtus albo-tomentosa. Racemus terminalis. Fructus niger, variat etjam fructu rubro. magis acido quam R. idaei. Differt imprimis a R. idaeo, cui simillimus, petiolis teretibus nec canaliculatis.