Monarda clinopodia, spec. nov.

3. Monarda floribus capitatis, foliis laevibus serratis.

Monarda foliis ovato-lanceolatis, verticillis lateralibus dichotomis corymbosis, foliis inaequaliter serratis. Gron. virg.9.

Habitat in Virginia. ♃

Radix repens. Facies plantae praecedentis quoad staturam, at folia gerit Clinopodii incani omnino; neque huic spica rubra, nec flores tetrandri; foliisque glaberrimis distincta a prima; Folia ovato-oblonga, acuminata, profunde serrata, petiolata, utrinque laevia. Caulis quadrangularis, magis quam in prima, minus argute quam in secunda. Flores in capitulum bracteis radiatum, pallidi.